Gulielmus Cullen Bryant

[thumb|Effigies, a [Wyatt Eaton, circa annum 1878 picta (Brooklyn Museum).]]

**Gulielmus Cullen Bryant** (3 Novembris 1794—12 Iunii 1878) fuit Americanus poeta romanticus, actorum diurnariorum scriptor, et diuturnus diarii *The New York Evening Post* editor.

## Iuventus et educatio 
[thumb|left|200px|[Cedarmere-Clayton Estates|Cedarmere, fundus Gulielmi Cullen Bryant in Roslyn Novi Eboraci situs.]] 

Bryant in casa stipitum prope Cummington Massachusettae die 3 Novembris 1794 natus est; domus hodie lamina designatur. Fuit filius alter Petri Bryant (natus 12 Augusti 1767—20 Martii 1820) medici et deinde legislator civitatis, et Sarah Snell (4 Decembris 1768—6 Maii 1847). Inter maiores amborum parentium fuerunt vectores in *Mayflower*: matris Ioannes Alden (1599--1687); patris Francisus Cooke (1577—1663).

Familia ad novam domum migraverunt Bryant duos annos natus. Domus Gulielmi Cullen Bryant, domus per pueritiam a Bryant habitata, nunc est museum. Duos annos post matriculationem in Collegio Williams, iuribus in vicis Worthington et Bridgewater Massachusettae studere coepit, et ad forum admissus est anno 1815, unde ius civile facere coepit in oppido Plainfield, septem milia a Cummington quotidie ambulans. Per unam ex eis ambulationibus Decembri mense 1815, singulam avem prope orbem finientem volantem animadvertit; a visu moto, poema "To a Waterfowl" ('Avi aquaticae') duxit.

Bryant iuvenis operam poesi dare coepit. Patre praeceptore, Alexandrum Pope aliosque poetas neoclassicos Britannicos aemulatus est. "The Embargo," poema Praesidem Thomam Ieffersonium saeve vituperans, anno 1808 prolatum, suas opiniones Foederalisticas confirmavit. Rapide prima editio omnino venita est—partim ob famam aetatis iuvenis poetae—et editio altera, amplificata, quae versus classicos a Bryan conversos comprehendit, prolata est. Bryant, matriculationem apud Collegium Williams ut sophomorus parans, pauca poemata composuit, sed post singulum annum Williams collegium reliquit, et simul ius et poetas romanticos Anglicos, praecipue Gulielmum Wordsworth, legere incipiens, poesi intentius studere coepit.  

## Poesis 
[thumb|left|125px|Gulielmus Cullen Bryant circa [1876.]]
[thumb|[Photographema Gulielmi Cullen Bryant a Mathaeo Brady annis 1860–1865 factum.]]
[thumb|*[Kindred Spirits* ('Animae consanguineae'), ab Asher Durand excogitata, Gulielmum Cullen Bryant et Thomam Cole depingit, in opere quintessentialiter Scholae Fluminis Hudsoniani facto.]]
[thumb|Statua Gulielmi Cullen Bryant in [Hortus Bryant|Horto Bryant Bibliothecam Publicam Novi Eboraci adiacet.]]

Traditur "Thanatopsis," suum poema famosissimum, anno 1811 primum scriptum esse, sed Bryant probabiliter eam anno 1813 vel recentius componere coepit. Quod eius editionis scitur est patrem nonnullas paginas ex filii scrinio cepisse et eas, cum suis operibus, periodico *North American Review* anno 1817 misisse. Periodicum eo tempore ab Eduardo Tyrrel Channing edebatur, qui attonitus poema suo adiutori legit, qui vicissim clamavit: "Id hoc latere aquae numquam scriptum est!" Aliquis inter editores *North American* distinctas filii partes coniunxit, coniunctioni titulum dedit *Thanatopsis* ("Meditatio mortis', ex verbis Graecis deductum), rem per errorem patri tribuit, et eam protulit. Bryant, iudicibus litterariis contra nonnulla menda eam comprobantibus, alia poemata saepe proferabat, inter quae "To a Waterfowl" ('Avi aquaticae') anno 1821. 
 
## Adnotationes 
## Bibliographia 
* Brown, Charles H. 1971. *William Cullen Bryant.* Novi Eboraci: Scribner. ISBN 978-0-684-12370-7.
* Gado, Frank, ed. 2006. *William Cullen Bryant: An American Voice.* Hartfordiae Montis Viridis: Antoca. ISBN 978-1-58465-619-7.
* Muller, Gilbert H. 2008. *William Cullen Bryant: Author of America*. Novi Eboraci: State University of New York Press. ISBN 978-0-7914-7467-9.
* Symington, Andrew James. 1880. *William Cullen Bryant: A Biographical Sketch: With Selections from His Poems and Other Writings.* Novi Eboraci: Harper and Brothers.

## Nexus externi 
;Opera
* 
* *Odyssea* a Bryant Anglice conversa, www.mccunecollection.org
* Selecta Gulielmi Cullen Bryant Poemata et Carmina, www.angelfire.com
* 
* "The Skeleton's Cave" Gulielmi Cullen Bryant, archive.org (1832, fabula in libro "Tales of the Glauber Spa")

;Alia
* Domus Gulielmi Cullen Bryant in Cummington Massachusettae, www.thetrustees.org
* "Mr. Lincoln and Friends: William Cullen Bryant, www.mrlincolnandnewyork.org
* Reuben, Paul P., "Perspectives in American Literature—A Research and Reference Guide—An Ongoing Project," www.csustan.edu
* Yarborough, Wynn, Commentarius de Gulielmo Cullen Bryant, www.vcu.edu

Categoria:Nati 1794
Categoria:Mortui 1878
Categoria:Alumni Collegii Guilielmensis
Categoria:Auctores Anglici
Categoria:Editores
Categoria:Incolae Massachusettae
Categoria:Incolae Novi Eboraci
Categoria:Interpretes Graeco-Anglici
Categoria:Poetae Civitatum Foederatarum
Categoria:Scriptores Civitatum Foederatarum